Rettighetene til frilansere og selvstendige er satt av norsk lov:
Budpartnere som er frilansere har rett på dagpenger og 100% sykelønn etter arbeidsgiverperioden. For disse betaler Wolt arbeidsgiveravgift.
Budpartnere som er selvstendig næringsdrivende er mer uavhengige, står selv for å trekke skatt og har etter loven dårligere tilgang på velferd.
Wolt mener at vi trenger en bedre regulert plattformøkonomi. Wolt er det eneste plattformselskapet som aktivt støtter at selvstendige og frilansere skal få rett til å organisere seg og forhandle om tariff, og vi jobber for bedre tilgang til velferdstjenester.
Slik det er nå, kan vi ikke tilby budpartnere det sikkerhetsnettet vi gjerne ønsker. Det betyr at budene etter loven ikke har tilgang på sykepenger i arbeidsgiverperioden, pensjonsopptjening eller feriepenger. Derfor har Wolt valgt å betale budene våre bedre enn konkurrentene, slik at de selv kan dekke den sikkerheten Wolt ikke kan stå for selv.
Under koronapandemien vedtok Stortinget en midlertidig pakke for selvstendige og frilansere der det blant annet ble utvidet tilgang til sykepenger og dagpenger. Den midlertidige inntektssikringen for selvstendige og frilansere går ut ved utgangen av september 2021. Vi ser ingen grunn til at ikke frilansere og selvstendige skal ha bedre rettigheter og inntektssikring ved sykdom eller ledighet.